საკრებულოს თავმჯდომარის მოადგილის ანგარიში

საქართველოს ორგანული კანონის „ადგილობრივი თვითმმართველობის კოდექსისა“ და თერჯოლის მუნიციპალიტეტის საკრებულოს რეგლამენტის მიხედვით მე ჯემალ ისაკაძე, როგორც საკრებულოს წევრი, მაჟორიტარი დეპუტატი და ამავე დროს საკრებულოს თავმჯდომარის მოადგილე ვალდებული ვარ ანგარიში გაწეული საქმიანობის შესახებ ჩავაბარო ამომრჩეველს. ჩემი საქმიანობის მთავარი მიმართულება მიღებული ნდობის შენარჩუნებაა, ჩემი საქმიანობის ამოცანა პოლიტიკური პროცესების მართვაში მონაწილეობა და გადაწყვეტილების მიღება. მოსახლეობის ინტერესების მაქსიმალური გათვალიწინებით.

კანონიერება, საჯაროობა, კოლეგიალურობა, ადგილობრივი ხელისუფლების ერთიანობის პრინციპი და მოსახლეობის წინაშე ანგარიშვალდებულება - ეს ძირითადი მიმართულებებია, სწორედ ამ პრინციპების დაცვითა და საკრებულოს განსაზღვრული უფლებამოსილების შესრულებით იწყება თითოეული ჩემი სამუშაო დღე.

2024 წლის განმავლობაში მონაწილეობა მივიღე საკრებულოს 18, საკრებულოს ბიუროს 18, იურიდიული კომისიის 7, ეკონომიკის და ქონების საკითხთა კომისიის 11 და იმერეთის სამხარეო ადმინისტრაციის საკონსულტაციო საბჭოს 6 სხდომაზე.

როგოც ორი ადმინისტრაციული ერთეულის, ახალთერჯოლის და სიქთარვის მაჟორიტარი დეპუტატი, სოფლის წარმომადგენლებთან ერთად ვგეგმავთ და ვანხორციელებთ ინფრასტრუქტურულ სოციალურ, სპორტულ თუ სხვა სახის პროექტებს.

2024 წელს ინფრასტრუქტურის სამინისტროს და ადგილობრივი ბიუჯეტის თანადაფინანსებით სიქთარვის ადმინისტრაციულ ერთეულში განხორციელდა ორი სხვადასხვა მიმართულებით საუბნო გზების ბეტონის საფარით მოწყობა, ,,ყაზაიშვილების“ მიმართულებით 2200 მ. გზის რეაბილიტაცია ღიებულება 600833,62 ლარი. ,,მემანიშვილების“ მიმართულებით 2200 მ. გზის რეაბილიტაცია ღირებულება 600847,62 ლარი. აღნიშნული პროექტები გარდამავალია.

2024 წელს ე.წ სოფლის პროგრამის ფარგლებში საერთო ჯამში სიქთარვის ადმინისტრაციულ ერთეულს გამოეყო 36000 ლარი. აღნიშნული პროგრამის ფარგლებში და ადგილობრივი ბიუჯეტის თანადაფინანსებით (25 000 ლარი) მოეწყო ხელოვნურსაფარიანი მინი ფეხბურთის მოედანი.

2024წ. სოფ.სიქთარვაში აშენდა ერთი,ხოლო სოფ.ახალთერჯოლაში ორი მცირეკონტიგენტიანი საცხოვრებელი სახლი, რომელიც მერიის სოციალური პროგრამის მიხედვით განკუთვნილია იმ სოციალური კატეგორიისათვის რომელიც აკმაყოფილებს პროგრამის კრიტერიუმებს. აღნიშნული პროგრამის ფარგლებში სიქთარვისა და ახალთერჯოლის ადმინისტრაციულ ერთეულებში სულ ექვსი საცხოვრებელი სახლია აშენებული.

ადგილობრივი ბიუჯეტის ფარგლებში სიქთარვის ადმინისტრაცილი ერთეულის სოფ.ჩხარიეწერში საუბნო გზის ერთერთ კრიტიკულ მონაკვეთზე (სასაფლაოს გზა) მოეწყო 100 მ. ბეტონის საფარი.

ასევე ადგილობრივი ბიუჯეტის ფარგლებში სოფ.სიქთარვის ადმინისტრაციულ ერთეულში საუბნო გზების მოწყობა დაპროფილების მიზნით გამოიყო 500 კბ/მ მთის ქანი.

2024 წელს სოციალური პროგრამებიდან სიქთარვის ადმინისტრაციულ ერთეულში მცხოვრებმა 168 მოქალაქემ ისარგებლა, აქედან ერთჯერადი ფინანსური დახმარება 67, სამედიცინო თანადაფინანსება 60. სურსათით დახმარება 25. უსინათლი 2.ახალშობილი 5.ეპილეფსია პარკინსონი 3. მარტოხელა მშობელი 1. სახლდაზიანება 4. დიალეზი 1.

სიქთრვის ადმინისტრაციულ ერთეულში აღნიშნული სოციალირი პროგრამების ფარგლებში ჯამში გაიხარჯა 44001 ლარი.

რაც შეეხება სოფ. ახალთერჯოლას, ინფრასტრუქტურის სამინისტროს და ადგილობრივი ბიუჯეტის თანადაფინანსებით განხორციელდა ცენტრალური 1100 მეტრიანი გზის რეაბილიტაცია ( ბეტონის საფარით მოწყობა) ღირებულება 295814,46 ლარი.

2024 წელს სოფლის პროგრამის ფარგლებში ახალთერჯოლის ადმინისტრაციულ ერთეულს გამოეყო 30,000 ლარი, აღნიშნული პროგრამის ფარგლებში სოფლის საუბნო გზებზე შეტანილი და დაპროფილებული იქნა მთის ქანი 300 კბ/მ.

ასევე ადგილობრივი ბიუჯეტის ფარგლებში სოფელ ახალთერჯოლაში საუბნო გზების კრიტიკულ მონაკვეთებზე (სამ ლოკაციაზე ) მოეწყო ბეტონის საფარი ჯამში 100 მ.

საუბნო გზების მოწყობა დაპროფილების მიზნით გამოიყო 500 კბ/მ მთის ქანი.

2024 წელს სოციალური პროგრამებიდან ახალთერჯოლის ადმინისტრაციულ ერთეულში მცხოვრებმა 245 მოქალაქემ ისარგებლა, აქედან ერთჯერადი ფინანსური დახმარება 103, სამედიცინო თანადაფინანსება 56, სურსათით დახმარება 58. ახალშობილი 8.ეპილეფსია პარკინსონი 13. მარტოხელა მშობელი 2. სახლდაზიანება 3. დიალეზი 1. ბინის ქირა 1.

ახალთერჯოლის ადმინისტრაციულ ერთეულში აღნიშნული სოციალური პროგრამების ფარგლებში ჯამში გაიხარჯა 50971 ლარი.

მე წარმოვადგენ საკრებულოში უმრავლესობას ჩემს კოლეგებთან, აღმასრულებელი ხელისუფლების წარმომადგენლებთან ერთად. უშუალოდ ვესაუბრები მოსახლეობას სოფლების მიხედვით, სწორედ ასეთი მიდგომებით, დამოკიდებულებით ვცდილობთ გავხადოთ ყველა პროცესი გამჭირვალე, რომელიც მუნიციპალიტეტში მიმდინარეობს. თვითმართველობა არის ხალხთან ყველაზე ახლო მდგომი ხელისუფლება, რაც ვალდებულებებთან ერთად დიდ პასუხისმგებლობას გვაკისრებს, მოსახლეობასთან სისტემური შეხვედრები, მაჟორიტარებთან ერთად ყველა იმ პრობლემების იდენტიფიცირებას უწყობს ხელს.

რაც უფრო მეტი მოქალაქეა ჩართული თვითმართთველობის განხორციელებაში მით უფრო მაღალია თვითმართველობის განხორციელების ხარისხი . სისტემატიურად მქონდა და მაქვს ყოველკვირეული შეხვედრები მოსახლეობასთან, საკრებულოს თავმჯდომარის, მერიის შესაბამისი სამსახურების, მაჟორიტარების ერთობლივი მონაწილეობით. საკრებულოს წევრებთან ერთად აქტიურად ვმონაწილეობთ მუნიციპალიტეტისათვის მნიშვნელოვანი პროექტების განხილვაში. მთავარი ფინანსური დოკუმენტის-ბიუჯეტის ფორმირებაში. პერიოდულად ვისმენთ მერიის სტრუქტურული ერთეულების და მუნიციპალიტეტის მიერ დაფუძნებულ სამართლის იურიდიული პირების გაწეული მუშაობის ანგარიშებს, ვაძლევთ რეკომენდაციებს და ერთობლივად ვსახავთ გეგმებს.

მუნიციპალიტეტში კვლავ ბევრი პრობლემა რჩება მოსაგვარებელი. მჯერა 2023 წლის ბიუჯეტი უკეთესი იქნება, ახალი ინიციატივებით ურთიერთ თანამშრომლობაზე აგებული საქმიანობით. ეტაპობრივად ყველა სოფელში მოვაწესრიგებთ ინფრასტრუქტურას, ხელს შევუწყობთ განათლებას, გავაუმჯობესებთ სოციალურ გარემოს. ჩვენი მთავრობა ორიენტირებულია ხალხზე და არ გაურბის პასუხისმგებლობას, დარწმუნებული ვარ შედეგი იქნება თვალსაჩინო განხორციელებული პროექტებით.